b'\n_START_ARTICLE_\nCurtiss Aeroplane and Motor Company\n_START_PARAGRAPH_\nCurtiss Aeroplane and Motor Company var en amerikansk flyfabrikk dannet i 1916 av Glenn Hammond Curtiss. Etter betydelig kommersiell suksess i 1910- og 1920-\xc3\xa5rene ble det sl\xc3\xa5tt sammen med Wright Aeronautical i 1929 og dannet Curtiss-Wright Corporation.\n_START_SECTION_\nHistorie\n_START_PARAGRAPH_\nI 1907 ble Glenn Curtiss rekruttert av vitenskapsmannen, dr. Alexander Graham Bell som et av de f\xc3\xb8rste medlemmer av dr. Bells Aerial Experimental Association (AEA) med det form\xc3\xa5l \xc3\xa5 bist\xc3\xa5 i \xc3\xa5 etablere, som het i oppdraget \xc3\xa5 danne \xc2\xaban aeronautical research and development organization\xc2\xbb.  I henhold til Bell var det en \xc2\xabvitenskapelig sammenslutning, ikke for profitt, men for \xc3\xa5 gj\xc3\xb8re det en likte og kunne, og for \xc3\xa5 hjelpe hverandre.\xc2\xbb_NEWLINE_I 1909 ble AEA oppl\xc3\xb8st og Curtiss dannet Herring-Curtiss Aeroplane and Motor Company sammen med Augustus Moore Herring den 20. mars 1909, som ble erstattet av Curtiss Aeroplane Company i 1910.\n_START_SECTION_\nCurtiss Aeroplane and Motor Company\n_START_PARAGRAPH_\nCurtiss Aeroplane and Motor Company ble dannet 13. januar 1916 ved sammensl\xc3\xa5ing av Curtiss Aeroplane Company i Hammondsport, New York og Curtiss Motor Company i Bath, New York samt  Burgess Company i Marblehead, Massachusetts._NEWLINE_Ved utbruddet av f\xc3\xb8rste verdenskrig fikk selskapet en betydelig andel av milit\xc3\xa6re bestillinger og Curtiss m\xc3\xa5tte utvide raskt. I 1916 flyttet selskapet sitt hovedkontor og det meste av produksjonen til Buffalo, New York, hvor forholdene var langt bedre, b\xc3\xa5de med hensyn til transport, arbeidskraft og  ekspertise, og ikke minst, kapital. Selskapet holdt til i en tidligere fabrikk for flymotorer, Taylor Signal Company-General Railway Signal Company. En fillial ble opprettet i Toronto, Ontario som ble involvert i b\xc3\xa5de produksjon og oppl\xc3\xa6ring. Her ble ogs\xc3\xa5 den f\xc3\xb8rste flyskole i Canada opprettet i 1915._NEWLINE_I 1917 hadde to store innehavere av patentrettigheter, Wright Company og Curtiss Company, effektivt  blokkert bygging av nye fly som det var et desperat behov for, n\xc3\xa5 som USA gikk med i f\xc3\xb8rste verdenskrig. Den amerikanske regjering hadde etter anbefaling fra en komit\xc3\xa9 oppnevnt av Franklin D. Roosevelt, som den gang var Assistant Secretary of the Navy, presset industrien til \xc3\xa5 danne en tverrfaglig organisasjon. (Med andre ord, en patent pool). I 1917, som et resultat av komiteens anbefaling ble denne patent pool dannet. Den omfattet praktisk talt  alle flyfabrikker i USA'